
I“ Nasim Citateljem! “5 


Kad sam Vilu uveo i u ovu godinu, imao sam liepu nadu, da ću je moći dovesti baš i do konca godine. Al žali bo- 
že prošlih dana sam so osviedočio : da tamo ni najbolja volja nije dostatna gdje manjkaju sile. Bolest nepita kakvi poslovi os- 
taju za tobom nevršeni, već bez milosrdja juri čovieka onamo, gdje valja svoju nemoć očiltovat. 

Zaoto premako ranjenim srcem, moram da se raztajem od mojih čitatelja, i od uredjivanja Vile odustajem, a poklem 
ovdo nema rodoljubne ruke, koja bi se za sad odljučila, da ovakav rad obavlja, to mi nepriosta je ino već izdavanje Vile obusta- 
vit, s neizginjljivom nadom ižčekujuć od budućnosti : da će skorim proniknit muž, koji će našu Vilu iz mrtvila na nov život uz- 
budit. 


God. V. U Kalači. 


U to ime svu moju petgodišnju trudbu ostavljam u baštinu Gospodinu Blažu Modrošić, neumornom Vilinom radni- 
ku. Svemoćnog proseć : da mu so okolnosti što prije onako spreme, da mu bude dozvoljeno, ukinut rad svojom umjetnom ru- 
kom nastavit. Pa kad idem da se od naših viernih čitateljah, i veoma zaslužnih suradnika srdačno opraštjam, onima za strplji- 
vost, a ovima za duševne znamenite žrtve duboko osiećanu hvalu izjavim, ujedno ih molim : da svoju rodoljubnu podporu izvole 
prineti k Subatičkom Glasniku, koga će se vriednost, tini više podizat, što god sna žnio sile budu ga uzdizale. Nakon u dar za- 
hvalnosti ono ljubavi, koju sam sriećan bio za vrieme mojeg slabačkog djelovanja uživat, obećajem : dakako semi budu sile 
nešto povratile, to ću ih i odsele na to uporabit : da na drugom polju tarem put obraženosti milenom rodu. A našim dragim i 
viernim predplatnikom izjavljam, da ću im u odštetu, dvie knjigo poslati, koje će sigurno veću čienu, sadržavat, no što bi 
jedna forinta, iznosila, dočim će bivši prodplatnici jedinu poštarinu platiti. A komu so ovo nebi uzdopadalo tomu će se ostatak u 
novcu povratit čim ovamo volju svoju označio bude. Slava Bogu, i neprikidan napriedak rodu! 

Tvran Antunovich Bunj. i Švkač. Vile urednik. 


A NOC JE. 
Pa se smiju aoh velje sreće, 
Pa je grle, sitnim zagrljajem, 
Pa je ljube, sitnim poljubljajeni, 


Bledi miesec razturio zrake, 
Zviezda sviezdu zagrlila sjajem, 
A. laore cvetiće oblieće, 


A evietići čili i veseli, 
Zeljno glaju tu hanumu bielu, 
Čude Joj se lišcu i odielu 


Te ga šumom dragan milo seća, 


Da je veče, da je došla sreća, 
Da se dragan na dragana seća, 
Tija noć je. 

Seraj davno i spava i snova, 


U gyul bašti prizseljkuju slavlji, 
Te bulama pesmom govu sauka, 


Svo do zore do biela danka. 
Tija noć je. 

Ais paša po gorici lula, 

Traži mu se nešto vrlo drago ; 
A da mu ga ko pokaže nagje 
Za nj bi dao svoje cielo blago, 
Dao bi mu i gyul baštu svoju ; 
Dao bi mu svu usladu svoju 
Tija noć je. 

Po gyul bašti Afis paše 
Mirisavo miri eviećo 

Te prosiplje i srco i dušu, 

Od mirisa tice opijene, 

Na grančici, svaka sniva snove 
Sve sićano snove biserove. 

U toj bašti šeće bula mlada, 
Snudjena je, tija, nevesela, 


Tek kadkada pogled joj se sretno 
Sa srebrnom zrakom mesečevom ; 


A miegeče od milja i draži 
Željan baja to joj oči traži, 
A zvezdice milotom trepere, 
Zagledaju bulu i hanumu, 


Zavide joj sitnim uzdisajem ; 
Al hanuma na njih i ne gledi, 
Usne dršću, a lisče joj bledi, 
Okreće se, preza, i boji se, 
Stane, prene, slukti, i mori Se ; 
Jačim dahom duše zaplašene, 


Teškom žudnjom srce grudi bije, 


A hanuma draž i milje krije. 


Priroda je tija umuknula. 

Na hanumi podled joj se stao, 
Ji od njena baja nevidjena, 

HE od njena zvuka nečuvena, 
Sve je na njoj ; melom i milota, 
Draž i milje, ruj, i rujevina. 
Bula dršće slukti i preza se 
Sušne l' listak a nju jeza pridje, 
Pa ko lane bez oca i majke, 
Kao ovietak, bez zelena lisja, 


Na grud spušta svoju divnu glavu, 


A oči joj u goricu plavu. 
Miesec jače i jače treperi, 
Vriemoe dodje skoro će zaići, 

A tuga ga za bulom zaniela, 

A on željan toga lišća biela, 
Jačom zrakom ljubi i grli je. 
Dok ne zadje, da je so nagledi ; 
A tija mu svietlost dršće bledi, 


Prco miesee svoje oči blede, 


Čude joj se grudma čudnoj tajni 
Divnoj tajni... . 


A laore ovieće ostavio 

Na divne joj grudi željno pao, 
Tu nestaško na mah malaksao, 
Nema snage da ih grli ljubi 
Već opojen, mednom rujevinom, 
Zaspao je na rajevskih grudi ; 
A hanuma neće da ga budi. 
Ona tija neveselo šeće, 

Uzdaj teški nježna grud joj gaji, 
Milovanje svoju milost taji 
Sandal gaće od svile zašušte 

A papuča tijano zaškripi 

A jeleče iznad grudil gjipi 
Misleć došo dragan iz gorice 
Da joj ljubi grudi bielo lišće. 
Listak bršuo grančica se streso 
Cvieće većma uzdizalo glave, 
Tek lahore što zaspo na grudi 
To ga cvieće sa mirisom budi 
Da ustane da daleko bega 

Jer je tu na koga bula čeka. 


Hanuma je raširila ruke 

Svog dragana na njedarča čeka, 
A. ajduče zagrlio drago 

Na čast paši svo njegovo blago. 


o je mirno samo bašta dišo 


Ni je šala kod tog milovanja 
A i ko bi sna voleti imo ? 
"Tek laore grančice razširi, 
Svojim okom drsće pa proviri 
Pa se vajka pa se ljuto krije 
Što hanumu poljubio nije. 


Sve je mirno. 
Sve je tijo 


Pa je i on našo puta 
Da zaluta... 


PO ČEMU SE NAVADNO ODAJE ČOVIEK, DA JE 
UMOM I SRCOM NEOTESAN NEUGLADJEN 
NEIZOBRAŽEN ? 


Ovo pitanje ako bi stavili pred ljude, kako su po stališi 
razdieljeni tako bi različite odgovore davali. Jedno je sigurno : 
da bi od svake osobe, bila ona mužkog ili ženskog spola, drugi 
i drugi odgovor primili, Jerbo kolikoje ljudi toliko je pojmova 
o čoviečoj obraženosti, Ljudi se vode navadno po svojih nagoni, 
običaji i okolnosti u kojima se odhranjivaju. A uz to i jedna i 
druga stvar ima više oblika, zaoto, jedan se zagleda uovi,a 
drugi u drugi oblik, kako gdje ukus zapne. Različiti su narav- 
no i oni stupnji ugladjenosti ljudske na koji se tko uspeo. No 
uz svu ovu razliku koja se u očigled svakog predmeta pred na- 
ma razvija nalazi se na svakom taka jedna točka, koja i malom 
i velikom čovieku u oči upada, na toliko : da ako ga nije koko- 
šia sliepoća napala. moraje opazit. "Taku jednu točku mora 
imat, i osobna odurnost, neotesanost, neugladjenost, nenaobraže- 
nost, na koju ako prstom upačimo, to se neće naći i jedna živa 
duša koja nebi iz srca uzdanula i rekla, da je prava istina, 

Ova točka nije drugo već psovka drugom riečom bogo- 
grdje mužkim i ženskim jezikom. Neću da tajim daimai 
drugi načina, po kojima se iztaknjiva neugladjenost čovieka. 
Al oni se promienjivaju poput odgoja i onih okolnosti, u koji- 
ma se koja osoba vrza, dakle ni jedan od ovih ne prima na se 
biljeg obćenosti. Al psovka, bogogrdje jeste takav osobni znak 
duše, srca, i uma, koji jednako odaje nepleminitost, osobe, bila 
ona visokog ili malog stališa, bogata ili siromašna, učena ili 
neučena. 

Ako naidjemo na takvu osobu — koja u poslu, zabavi — 
na samo ili u društvu, jezik nedrzži na kantaru već kako na koju 
zaprieku nagazi, ili strastju se zavede, bogo-sveto-grdne, 
smutljive rieči iztaknjiva, na tu je udaren obći biljeg odur- 
nosti — surovosti. Neka se dakle ona zakriva čojom ili kuma- 
šom, neka je osvietlana znanostju, neka je uzvišena dostojan- 
stvom, neka je odlikovana bogatstvom, sve jedno, bila ona 
mužkog ili ženskog spola, duša joj nenaobražena neugladjena, ne- 
otesana. Psovka je dakle sigurni biljeg manjkanja obraženosti. 
Ona svojstva skojima vidimo čovieka nakitjena po Bogu ili po 
ljudma višeputa varaju čovieka u svom sudu. Al to je svo 
ruho, koje tako malo posviedočava obraženost, ko na priliku ti- 
elesno ruho. Po kom ako bi _ osobu prosudjivali, našli bi ne je- 
danput, da se pod sviestlost odila sakrilo siromaštvo. Al psov- 
ka je takav znak surovosti, neotosanosti, koji nevara, već upra- 
vo odkriva dušu, mah je kako bila drugčie zakrivena, pak iz- 
nosi joj na vidilo golotinu, koja se pokaziva u nenaobraženosti. A 
što vriedi od pojedinih osoba, to mora da valja u razsudjivanju 
i u cilom narodu. 

Ako je dakle psovka zavladala u jednom narodu tako da 
se valja priko jezika muževa i žena, mlade i stare dobe, svako- 
jakog stališa, i stanja; onda nas nitko nemože karat ako uzvik- 
nemo : da je ovi narod surov neuljudan i nenaobražen. 

Nebi rad bio odkrivat mane mojeg roda, a najmanje 
uprt prstom na takav biljeg, po kom može, da ga svatko, pa 
i razumno diete prosudi. Al buduć sam uvjeren, da se rana 
neda drugčie liečiti, već ako će mo je sa svim odkriti, da se 
može razsudit kakav melem da se na nju polaže. I premda 
sam uvjeren, da se nitko neće na liekarie dati, ako ga boli na 
to negone. Zato idem da dižem plašt od ove rano, koja poput 
najpogibeljivia otrova, idje od mužkog do ženskog, od dieteta 
do starca, od cure do najstario bake, od najvećeg bogataša, do 
najgolieg siromaka, od _prostog poljodilca, do najsvietlieg dos- 
tojanstvenika, pa ga napada u radu, u zabavi,na samo ili u dru- 


Samo Afis gorom luta 


Sevnu munja — Afis pade 
Gyaursko ga zrno zgodi 
A ajduk je veso bože 
Veso svoje zlato vodi. 
Vladan Stefanović. 


štvu, da mu nakolje um, i srce, i otruje volju, i pokaže sirovu 
neotesanu dušu u rieči i djelu. Onda nije slododno da mučam, 
jel dok god ova navada, vlada našim rodom, donle mora da 
svaki trud postane jalovim, koji se bori za razvitak i napridak 
slavjanski. 

Bilo je i medju našima starima koji su se _srdili, bilo ih 
koji su i oholostju naduveni bližnjeg prizirali, bilo ih koji bo- 
gatsvom zasliepljeni ni Boga ni čovieka nisu pazili, već ako je 
triebalo snage duševne, oli tielesne, to su mislili, da se ovo 
sve iz njihove osobe, kao iz kakve škrinje daje vaditi. Al istini 
za ljubav valja ocitovat : da se njhihova oholost, nadutost, ni u 
priziranju, ni u ljutitosti nije na toliko iztrzavala iz onog reda 
društvenog života, u koji je ljudstvo po Bogu sastavljeno, kako 
to vidimo, da se danas čini, na veliku žalost, svakog sviestnog 
slavena. Naši stari su izustili : pas majku, pak ako su dodali 
onu od. magjara primljenu nesramnu rieč, onda si već moro 
daleko begat izprid lica njihova. 

A šta je sad ? sad je kod velinog i malog muža, kod bo- 
gata, i siroma, poglavara, i podložnika, starca, i dieteta i što svo 
drugo nadmaša, u mužkom i ženskom spolu podjednako bez sva- 
ke razlike reda i stališa, taka psovka taka bogordnost, zavladala 
na koju pošten, sviestan i bogobojazan čoviek nesmije ni po- 
mislit, a kamoli je izpisat. Kad ovu mora čoviek slušat u mija- 
ni, u pisarni u radionici, na njivam, na zabavam kosamu uzra- 
ste, kožamu se naježi, pak onda najposle uzme ga sveti plamen, 
ko jednoč Iliu proroka, u oči poganstva svojeg roda, pa nebi 
Žalio, da se ovi izrodak plemenita roda, iz uma, srca i duše 
blagog slaviana izsiče, i netruje njegovu budućnost, i nepod- 
griza mu živce obiteljna i narodna života. 

oviek je od Boga ustanovljen u red života obitelna, i 
državna, takodjer u red duševni i ćudoredni, da mu se razvija 
pamet, srce, i volja; da. bude dobar otac obiteli, gradjanin 
otačbine, i viernik svoje crkve, Al kad čuje one nemile psovke, 
onda vidi : da je ovo buntovnik koji bez milosrdja kida sve 
one žice, što gaza ovaj četverostručni red vežu, i odaje se 
čoviekom, koji nema osićanja ni za otca, ni za mater, ni za sina, 
ni za kći, ni za kralja, ni za popa, ni za sudiu ni za učitelja. 
Mazjarenost je objašila sva njegova sjetila, pak ga goni preko 
svega onog : što je sveto, pravo, liepo i dobro. Ondje gdje bi 
triebala ljubav, zasila je ljutitost, i mržnjom zasula svo što 
duši i srcu godi. Eto vam čovieka buntovnika! buntovnika, koji 
se jezikom svojim podigao vrhu sveg onog, što je uz njeg, i 
vrhu njeg, i pod njeg izredjala providnost božja. 

Dakle evo vam čovieka! koji je izišao iz reda ljudskog, i 
unišao u red životinah. Ovo je čoviek koji razjaren psuje. A 
koji oholostju  naduven bogogrdnost razliva, to je buntovnik 
komu nema na zemlji primiera jel ovaj se buni proti svemu 
stvorenju božjem, ovoje buntovnik, koji ima otca i prijatelja u 
Luciferu, s nebesa u dubljinu pakla strmoglavljena. Dakle ova- 
ki buntovnik zatajoja svoje poriklo u Adamu. Ovoje odmet- 
nik komu nije otac i mati Adam i Eva, već Lucifer s njegovih 
pristaša. On netraži na zemlji radost, i veselje, kojese podhra- 
njiva u obiteli državi i crkvi, iz kojeg trieba da (izraste radost 
viečnja u nebesi već traži uz Lucifera kako će više boli i žalos- 
ti ovde razsuti na zemlji, da bude dosta simena za onaj jauk i 
lelek u paklu. Zaoto ovde tako psuje, tako grdi Boga i sve 
božje, čovieka, i sve čoviečje ko što grdi u paklu Lucifer, 
SA Svojih pristaša — dakle ovo nije čoviek već vrag. Molimo 
se Bogu svesrdno da se smiluje rodu našem i ulio milost Duha 
Svetog na um i sreo_njegovo, da mu so razliu po svem  bitju 
Sedam darova Duha svetog, pak se odljuči od buntovničtva koje 
teži već ovde raj zemaljski pokvarit, da_može što većma napu- 
čit pako Lucifera. 

COMPOSSESSORAT. 
Piše And. Frank. 


Compossessori podižu i uzdržaju svoje učione, biraju uči- 
telja, to ga i odpušćaju. Njihova djetca osobito gdje su sami 
Hrvati —- neznaju izim svoga materinskoga, nikvi drugi jezik, 
triebalo bi dakle da se u ovome jeziku i podučavaju. Reći ćo 
svatko, da je ovo sasvicem pravo ai naravno; nu ali ako pro- 
mislimo, koliko je u Ugarskoj ucitelja koji hrvatski sanio ra- 
zumiju, a kano li u tom jeziku valjano govore i pišu, tada 
morano gorko uzdalnuti i reći, da jo ova hrvatska mladež gle- 
dom na školski uzgoj i obuku, posvo izgubljena. — Poznano 
su mi školo njekojih ,Compossessora,“ dočiem na jednoj tako- 
voj za sada upravo san: učiteljujem ; pa zaoto bih — kada bi mi 
se hićelo ćutljive naše čit kolje raztuživati — mogao ob ruko- 
vodjenju tih škola i njih vih učiteljih, veoma mnogo napisati. 

Na mnogih se mjestih niti natječaj za popunjenje izpraž- 
njenog učiteljskog mjesta — nerazpisuje već na obćinskom 
trošku notaroš ga traži. Njekada se doduše dogodi, da kakovog 
slabiša učitelja i nadje, koji bi prije u krčmu za konobara ili 
u radionicu za kalfu dolikovao, nego li u učionu, u kojoj se 
mladjahni naraštaj Bogu i domovini uzgaja, te za javni prak- 
tični život usposobljava. Ovakvim putem dobiveni učitelj, nei- 
ma dakako propisanag učiteljskog izpita, pa mu niti sedmom 
brigom nebijašo pribavljati si znanje, kako da povjerenu mu 
mladež bogoštovno — ćuderedno uzgoji, te k' uzvišenom cilju 
prave mudrosti privadja. 

Iz ovoga kratkog nacrta će štovani čitatelji lahko raza- 
brali moći, da ge školstvo ovim nacinom razvijati i unapriediti 
nemože, nego dapače mora sve više i više k' svojoj se_ propasti 
približavali i u ovu strovaliti. 

Istinu govoreć, moram po sviesti svojoj izpoviediti, da su 
svikolici meni poznani Compossessori, dobročndni i miroljubivi 
ljudi, pa akoprem poslovica veli, da je prevelika dobrota, po- 
lak ludosti : to ipak ob ovih Compossossorih kazati nevalja, 
jerbo se — kako so čini — ipak osviesćuju, i oči im se u no- 
vije vrieme otvaraju. 

Još je nješto, što pravu svrhu školstva u naših Compos- 
gessoratih — uništuje, a to je nerazboritost njekojih roditelja, 
koji nemisleći, da se učitelj propisanog školskog zakona strogo 
držati mora, ovome zapoviedaju i nalažu, da njihovu hrvatsku 
djetcu, izključivo samo magjarski podučava. Obuka, koja so u 
djetci nepoznatom, jeziku predaje, neima gotovo nikakovo a 
kamo li prave Svrhe; u knjizi natiskana ili na hartiji napisana 
pismena, mrtvi su znakovi, koje blaga, umiljata, djetetu razum- 
ljiva te njegovom razumu shodna, rieč učiteljeva oživiti i u 
djetinje srdco uciepiti mora. I najljepši te najkoristniji pred- 
meti, neimaju po djetcu nikakove važnosti niti ciene, ako ovo 
iz učiteljevih razumljivih riećih dobro neshvate i po tom I" 
srdcu neprime. Predstavimo si u hrvatskoj učioni magjarskog 
učitelja, koji svoje učenike, a oni opet njega nerazumiju. Što 
će koristiti njegovim učenikom, ako im on cieli dan neumorno 
govorio i pripoviedao, ili im najljepše i inače najkoristnije za- 
daće zadavao budo # — Konačno, još i ovo je pogrieška, što se 
u gore iztaknutih učiona, predavanje trijuh jezika potražuje, 
najmro hrvatski, magjarski i njemački. Onim, koji ovo potra- 
žuju, savjetovali bismo, da zavire u koju čisto magjarsku ili 
«njemačku učionu, gdje se samo i jedino jedan jezik nauča, pak 
da upitaju učitelja i učenike, da li im je posao lahk, i da li 
im još na štogod izim njihovo školske dužnosti — ako ovu 
svestno i točno izpunjavati žele — vriemena preostaje? — 
Kao učitelj, koji već dvanajst godina taj krvavim znojem i 
gorkimi suzami nakvašeni hliebac jiedem, mogu svakoga uvje- 
riti, da će od svakog takvog valjanog učitelja za odgovor dobi- 
ti, dasa svojom školom i preveć prekomiernoga posla ima. 
Ako dakle učitelj i sa jednim jezikom  toli silna posla imade, 
koliko mora istom posla imati onaj učitelj, koji no jedan niti 
dva, nego čak tri jezika predavati i naučati mora ? — Iz ovog 
svega jasno proizlazi, da, zahtievati od učitelja, da tri jezika 
jednakim uspjehom u školi nauča, reći će zahtievati od njega 
ono, što živ čovjek na nikoji način od sebe dati nemože. Napo- 
kon, kako naučanje trijuh jezika u isto vrieme, na učenike i 


njihov napriodak te razvoj djeluje, ostavljam svakome na svje- 
stno i nepristrano razsudjivanje. 

U pogledu naučanja gore izmetnutih trijuh jezika, imala 
bi se učiona kod hrvatski Compossessora tako preustrojiti, da 
u svakoj takovoj učioni, nogledeć na broj učeće se omladine, 
uz vrstnog hrvatskog, učitelja, koji u ostalom magjarski i nje- 
mački znade, još jedan magjarski i njemački znade, još jedan 
magjarski i njemački umijući podučitelj postavljen bude. Ućevne 
uro morale bi ostati tri prije a dvie poslie poldno, od kojih treći 
predpoldanšnji sat ima so opredioliti danas za magjarski, a 
sutra za njemački jezik, izuzam dakako one dane, u kojih se 
obično katekizacije drže. Ostalo uro upotriobljuju se za druge 
učevne predmete, Ovakovo razdjeljenje ura i učevnih predmoe- 
ta, nobi na prekomierni teret palo niti učenikom a niti učitelj- 
skom osoblju, a napriedak bi ipak u mnogom od sadanjega 
veći i koristniji bio. 

Ovoliko glede školstva, a sad da se još jednom na ob- 
ćinsku upravu i njen nutarnji ustroj obazremo. 

Rakao sam, tko bi imao s' compossessoralnim imetkom 
upravljati i ovaj rukovoditi, a niesam zamučao takodjer niti 
to, da se je u njekojih Compossessoratih, političko-obćinska 
uprava sa compossessoralnom, u jedno stopila i tako kroz ovo 
gotov chaos porodila, 

Ako se i jest oviem činom golema pogrieška gledom na 
compossessoralnu saupravu učinila, nebi ona ipak po compos- 
sessore toli štetnom i pogubnom bila, kada bi sa političkom 
obćinom i Compossessoratom u istinu na tri godine na to izab- 
rani odbor, upravljao a no pojedini svoje voljni ljudi. 

Vrstan, marljiv, svjestan i vješt vbđinski bilježnik, prava 
je blagodat i srieća svoje obćine, a tako i Compossessorata ; 
dočiem jo neznalica, bahati, varalica i bezsvjestni, živa mora, 
teret, propast i pravo pokaranjo božje, koje so na obćinu ili 
Compossessorat, po njemu s' neba spustilo. — Kod naobražo- 
nih i prosvietljenih naroda, koji su i sami dovoljno pismeni i 
učeni, nemože iko ubitačnu po obćinu ulogu igrati, jerbo so 
svi poslovi po svakom — re6 bi — obćinaru strogo kontioli- 
raju, i ovi samo u okviru zakona i zaključka dotičnoga odbora 
i obćinara, kreću; — uslied čega je svakog pravog rodoljuba i 
kod nas najtoplija želja ta, da i naši Compossrssorati, a u obćo 
cieli naš narod, do što veće prosvjete i naobraženosti dospije, 
— ka kojoj uzvišenoj svrsi, jedino našo dobro uredjeno pučko 
učione, ponajviše doprinašati mogu. 

Kao što na njekom mjestu ovog mog članka naspomo- 
nuh, da su se njekoji naši Compossessorati u pogledu svoje sa- 
mouprave osviestili, te compossessoralni imetak od obćinskog 
odielili, te prvi compossessoralnom a drugi obćinskom odboru 
u upravu povjerili : tako bih kao najveći ljubitelji prijatelj 
mog milog hrvatskog naroda, od srdca želio, da se_ svi naši 
dični Compossessori probude, osvieste, osokole, i svoju com- 
possessoralnu upravu od političko obćinske, posve oddiole, te 
ovu svjestnom i sdušnom odboru, koji će ne samo za sebe, no- 
go tiem više za svoju i cielog Compossessorata djetcu, otčinski 
skrbiti — povjere. 


MIMA. 
Izvorna pripoviedka. 


Istom što smo stupili krčmi preko praga, zapljuštila je 
vani kiša ko u ljutoj godini, a s njom prikrila tmina bregoviti 
Viganjvar i njegovo šume. Niesmo čuli ni potočnih romonal, 
ni tičnjih glasakah ; pljusak kiše i huka vjetroval ljuštili su 
jesensko lišće sa stabalah i lomili granje po okolih šumah. A 
imi smo hvalili Bogu na visini, da suo se sklonuli u sušu, i 
upoznali s vriednom staricom krčmaricom Katom. 

U svratištu do nje nije u taj par bilo ni žive duše. Soba 
za priproste gosto biaše prazna i tavna. I soba njoj naprotiv 
bila je doduše nezaključana, nu ladna i tamna. Samo iz kuhino 
kroz poluotvorena vrata virili su traci svjetla na oširok hodnik 
i privlačili nas pram kuhini. 

— Krčmarice, prijo! viknem ja voselim glasom, derte 
amo, da vas upoznamo ! 

I na taj zov izajde sviećom lojenom u ruci hitro nam ua 

susret ojaka, poluvječna, crnomanjasta žena. Pokazav se pri- 
jaznom i budnom, pritajila je tugu duše, koju sam joj na obra- 
zu Čitao. 

— Izvolite, gospodo! reče ljubezno i spokojno, u odlič- 
niju sobicu. 

Zabravi vrata hodnika pram dvorištu i pojde svjetlošću 
pram vratna sokaka, daje zaključa, kad li netom stupi iz 
vanjskoga mraka u hodnik djevojka u maramo zavijena i nas- 
kroz mokra, te spustiv košaru s glave poljubi starici ruku. 

— Jesi li došla Mimice? osupnuta upitatće krčmarica. 

— Jesam, mamice! odgovori djevojka. 

— Ja ti so zaista danas nisam nadala! 

— Ustavljala me tetka u Pečuhu. Al ste rekli, majko ! 
da ćemo sutra lužiti, pa sun se žurila doma. 

Djevojčica je gledala u mater, a mi jedan u drugoga. 
Moj Pavo gledajući čas u nas, čas u djevojku, kimao je gla- 
vom i duboko se zamislio, a ja kanda znadoh, da mu je vila 
srce prestrielila, unidem s Jozom za krčmaricom u sobu. 

Djevojka je htjela još nešto da progovori, a1 pošto ju ma- 
ti poslala u kuhinu da primjerka večeri, snimi veliku nakva- 
šenu maramu i udalji se od nas. 

— Vidite, dragi gospodine, reče starica gledajuć u me, 
kanda je slutila da sam ja paligetski duhovni pomočnik i sta- 
mnovnik, — to mi je sva još moja radost na ovom  svietu ; — 
pružiiši ruku za izašlom djevojkom. 

— Zar neimate više nikoga u životu ? upitam ju ja, do- 
ćim «u moji druzi sposjedali na stolce. 

— Nikoga dolim Boga, jedne sestre na budimkapiji i to- 
ga djeteta. Ona mi je sirota_u Pečuhu svejednako boležljiva 
udovica kukavica ko sam i sama. "Tu zadršće glasom i tielom, 
uzdaline težko i suze joj briznu na ači. Jedino ovo dobro diete, 
što mi je zdravo i poslušno, drži me sirotu još na zemlji. Zaj 
se mučim i skrbim, da poslje moje smrti neobija tudjih pra- 
govah. Muž mi je nedavno umro . . ., i zaliknuta plačem okre- 
ne se prozcru te pokazav rukom groblju uzdahnu, i... tamo 
leži pred velikim krstom. 

— Kazivao mi je, reknem ja, tu žalost g. župnik, koj ga 
je sahranio : i on vas jako sažaljuje. Tješite se tim, draga gos- 
pojo, da Bog s vremenom licči sve rane ljudskoga srca, pa će 
možda i vam odlanuti srećom liepe Mimice. 

Ženska me ozbiljno pogleda, a Mima stupi u sobu i upita 
majku : što da gospodi skuha večere ? 

I pokle zaželjesmo valjana paprikaša, djevojče se i opet 
ustrani; Jozo čašu izprazni, Pavo se ko okovan duboko za- 
misli, a starica nastavi : 

— Ej, dobri gospodine, rekoste : srećom Mimice! Al dje 
je danas sirotinji sreće ? Mi smo počeli prosjačkim štapom, i 
da mi je poživio moj pokojni suprug, liepo bismo bili obskrbili 
svoje diete. Al ovako sam pogrbljena i nezdrava; pa što ćo ono 
u svietu bez ičije pomoći i podpore ? "Ta plačem dan i noć, iz- 
plakat ću si i oči! Sa budimkapije, dje smo nešto novacah pri- 
čuvali, dojdosmo, sinji, amo u zaklonište, jedno da se uguemo 
burnu varošku životu, a drugo da spasimo čast i čistoću našega 
djeteta. Za uztrajnost tih Božjih darovah, koji kite erkru i 
ugadjaju vjeri, dala bih rado u žrtvu i maternji život svoj. 

— Neplačite majko, reče joj ozbiljno kosnut moj sudrug 
Jozo ; od dobra stabla dobru se je nadat i plodu. A dobar plod 
n veliko se cieni u naručju svete crkve. Vašoj kćeri, ostane li, 
kako ju nam ju predočiste, otvorena su vrata svako doba do 
nas. 

Jozo i starica poglednu na nas dvojicu, a mi završismo 
sa : tako jo! 

Skroz preobražena i, rekao bi, utješena iznjde mati kćerci 
1 kuhinu a mi začesmo svojom latinštinom. 


KNJIŽEVNOST. 


Seoski Gospodarski List za pouku hrvatskim seljakom 
u gospodarstva, izlazi prvi dan svakog mjeseca, uz godišnju cienu 50 
nvvčica koji se imaju poslat odpravničtvu Gospodarskog Lista u Zagrebu, 
a dopisi G. Dragutinu Stražimiru župniku na Doljnoj Zelini pošta Sv. Ivan 


a 


Zelina. Srdačnom radostjn pozdravljamo porod ovog Lista _i preporučamo 
gra svakom seljaku. Uz malu cienu svakog mjeseca dobit će što mu jo ono 
dobo godine najpotriebnie znati u seoskom gazdaluku. A svećenici i uči- 
telji će velike zasluge steći u nadležnoj obćini : ako ovaj List što u više 
kuća uveli budu. Zagrebačko Gospodarsko družtvo kako svojim  Tistom 
višlje gospodarske zahtive obilno izpunjava, uz malu godišnju cienu od 3 
ir. isto tako izdavanjem seoskog Lista idje u susret seljaku razkriljujuć mu 
obilne plodove svojih norčanih žrtva i mnnog truda, da ga gotova vadi, 
i uživa, pa duševno i tvarno oživi. 

A1 poklem se šalom i dosjetkami ne samo razgali čoviek, već noka- 
ko i okriepi, ako je malakso ; zato upozoravamo našo čitateije : da u Senju 
izlazi svake nedjelje HHumorističko Satirički List pod naslo- 
von Vragoder uz godišnju cienu od 4 fr. 


GAZDA LU K. 


Liekovi. 

Glavobolju, s kakve često patim ja, nepati možda ni 
stoti čovjek na svietu. Ona je jedina bolest, koja me kadišto 
tako spopane, da sam smušen po dva po tri dana. "Tad popusti 
par danah pa se opet vrati. Takvu glavobolju možemo protje- 
rati, ako svaki dan 12 do 195 zrnacah borovice (omorike) u 
mužaru stučemo, i to stucivo na tašćes vodom progutnemo, 
Taj liek imamo dnevice opetovati kroz nekoliko sedmicah (ne- 
deljah) i onda, ako glavobolja u obično svoje vrieme i izosta- 
ne. Bar tako dugo, dok vrieme glavobolje triputa mine bez te 
nevolje. — Ima ljudih, a osobito ženskinjah, koje pate glavo- 
bolju s jedne strane glave (s tako zvano : migrene). Proti to- 
mu su najbolji liek zrnca priesne (sirove) kave. Punu jednu 
kašiku (žlicu) takovo sirove al suhe kave dobro stuci u muža- 
ru, Tu stučenu kavu polij mjericom (sajtlikom) kipuće vode, 
to čekaj dok oladi. Kavenu tu tekućinu, koja se po sebi izbis- 
tri, podaj, ako je moguće na tašte, glavobolniku da pije. Ako 
nije baš tašt, a ono nek mu nije bar pun želudac. Od toga 
lieka ugne se jednostrana glavobolja. "Te ako se povrati, čega 
nevjerujem, a ti ga opetuj. Ja kriv, ako te s te bolesti zaboli 
glava, izim ako finih moždjanah imaš duga il drugih brigah, 
dje ti treba i druga lieka! 

Mlieko je vrlo dobar liek proti svakoj otrovi. Ako san, 
pr. tko otruje sumporačami, vitriolom i t. d., treba ga mlie- 
kom napajati doklegod more gutati. Želudac mu valja obaviti 
krpom u mlieko umočenom. Bolujućim na sušici, osobito su- 
hobolju patećoj dječici, mlieko je prva hrana. Samo na to valja 
paziti, da se takvomu suhobolniku izpočetka daje mlieko polo- 
vično vodom pomiešano. 

Blaž. 


SVAŠTIC E. 


— Kako to, upitala je njeka punica svoju drugu, da su 
Adam i Eva 800 godinah živili? Zato, odgovori zet, jer nisu 
imali punice! 

— U bitki kod Karpe g. 1701 potuko je vojvoda Eugen 
Francuze. Maršal Katinat sakupi na to nekoliko odjelakh vojska 
i udari s nova na našince, Te pokle mu je jedan oficir dokazao, 
da se nalazi u očitoj smrti, rače : pred. nami je dakle smrt, 
oficiere! a za nami sramota, — što si odabirete vi? Kad ne- 
možemo ni napried, ni natrag, odvrati oficir, a mi se ugnimo 
u stranu ! 

— Jedan gospodar poslao si slugu da nekoje naredbe 
točno ovrši. Sluga ih ovršio jako zlo. Ljut gospodar _povikne : 
kad sam već slao magarca, bolje da sam sam išao! 

— Neki težak skočio je dvaput u Dunav i obaputa ga 
drugi mokra sretno izvuko. Najposlje se ipak objesio. A kad su 
gledalea pitali : zašto ga nije i taj put oslobodio ? reče : jer je 
dvaput bio skroz mokar, mislio sam hoće da se suši, pa se na 
provjetarju objesio ! 


Visina vode dunavske, 


Budimpešta 10-0g Ozuj. : 4“ 84 nad 0. razte. 
Požun 10-og Ožuj. : 31 3“ nad0. , 
Vrieme: Zajužilo. 


